نارومول چائیوائی

نارومول چائیوائی (ڄمݨ دی تاریخ: 2 جولائی 1990ء) ہک تھائی کرکٹ کھݙاڑی ہے۔ اپریل 2021ء وچ تھائی لینڈ دی کرکٹ ایسوسی ایشن نے اونکوں سورنارین ٹیپوچ دی جاء تے تھائی لینڈ دی زنانیاں دی ٹیم دی کپتان مقرر کیتا۔ چائیوائی نے فروری 2017ء وچ 2017ء زنانی کرکٹ عالمی کپ کوالیفائر وچ قومی کرکٹ ٹیم کیتے کھیݙا ۔ او 2018ء زنانیاں دے ٹوئنٹی 20 ایشیا کپ وچ تھائی لینڈ کیتے 5 میچاں وچ 90 رنز دے نال سب توں زیادہ رنز بݨاوݨ والی کھݙاڑی ہئی۔ نومبر 2021ء وچ اونکوں زمبابوے وچ 2021ء زنانیاں کرکٹ ورلڈ کپ کوالیفائر ٹورنامنٹ کیتے تھائی لینڈ دی ٹیم دی کپتان دے طور تے نامزد کیتا ڳیا۔ اوں نے تھائی لینڈ دا ٹورنامنٹ دا پہلا میچ 21 نومبر 2021ء کوں زمبابوے دے خلاف کھݙیا۔

 حوالہ جات 

ونکی:جِین٘دے شخصیّتاں